കോവിഡ് മാനദണ്ഡങ്ങള് ലംഘിച്ചാല് ഖത്തറില് തടവും പിഴയും ശിക്ഷ: വിശദമാക്കി അധികൃതര് ദോഹ: കോവിഡ് മാനദണ്ഡങ്ങള് ലംഘിച്ചാല് ഖത്തറില് തടവും പിഴയും ശിക്ഷ. 3 വര്ഷം വരെ തടവും പരമാവധി 2 ലക്ഷം റിയാല് പിഴയും ശിക്ഷ ലഭിക്കുമെന്ന് അധികൃതര് വ്യക്തമാക്കി. നിയമലംഘനത്തിന്റെ സ്വഭാവം കണക്കിലെടുത്ത് ചില കേസുകളില് ഇവയില് ഏതെങ്കിലും ഒന്നുമാത്രമാകും ലഭിക്കുകയെന്നും അധികൃതര് വിശദമാക്കി. നിയമലംഘകരെ കണ്ടെത്താന് അധികൃതരുടെ കര്ശന നിരീക്ഷണമുണ്ടാകും. പ്രധാനമായും മൊബൈല് ഫോണില് ഇഹ്തെറാസ് ആപ് ഡൗണ്ലോഡ് ചെയ്യുക, മാസ്ക് ധരിക്കുക, സാമൂഹിക അകലം പാലിക്കുക, ആള്ക്കൂട്ടം ഒഴിവാക്കുക, വാഹനങ്ങളില് മിതമായ യാത്രക്കാരെ കയറ്റുക എന്നീ നിയമങ്ങള് കര്ശനമായി പാലിക്കനാമെന്നാണ് നിര്ദ്ദേശം. വാഹനങ്ങളില് ഡ്രൈവര് ഉള്പ്പെടെ 4 പേര്ക്ക് യാത്ര ചെയ്യാനാണ് അനുമതി ഉള്ളത്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ എന്നാല് ഒരേ കുടുംബത്തിലുള്ളവര്ക്ക് ഈ നിയമം ബാധകമല്ല.